ai4bharat/Pralekha huggingface dataset:
संरक्षण मंत्रालय
इंडो युके कोकण शक्ति 2021 सरावाची सांगता
नवी दिल्ली, 28 ऑक्टोबर 2021
मुख्य नोंदी:
- पहिलाच द्विपक्षीय त्रि सेवा सराव
- इंडिया युके 2030 रोड मॅप, मे 2021 मध्ये दोन्ही देशाच्या पंतप्रधानांकडून जाहीर झाला होता, त्याचे फलित म्हणून हा त्रि-सराव पार पडला.
भारत आणि ब्रिटन यांच्या सशस्त्र दलांमध्ये कोकण शक्ती 21 हा पहिला द्विपक्षीय त्रि-सेवा सराव अरबी समुद्रात 27-10-2021 रोजी पार पडला.
या सरावाचा पहिला टप्पा सुरळीतपणे पार पडला. या टप्प्यात व्यावसायिक क्षमता, परस्परसंवाद , दोन्ही देशांमधील सामायिक वचनबद्धता आणि त्यांचे सैनिकबल यांचे दर्शन घडले. चार दिवस होत असलेल्या सराव सत्रात दोन्ही संरक्षण दलांनी हवेतील, पृष्ठभागावरील आणि पृष्ठभागाखालील तसेच अनेक संयुक्त बहु सेवा लढाऊ सरावांच्या माध्यमातून दोन्ही संरक्षण दलांमधील सहयोग यांचे प्रदर्शन घडले.
या सरावात अनेक गोष्टींचा अंतर्भाव होता.
दोन्ही दलांनी त्यांच्या गटांमध्ये सागरी मार्गावर कर्मचारी आणि अन्य सामुग्रीची अदलाबदल, हेलिकॉप्टरचे क्रॉस कंट्रोल, समुद्रातील युद्धसदृश स्थितीत मार्गक्रमण , हवेतील लक्ष्यांवर बंदुकीच्या फैरी यांसारखे सराव केले. युके  व भारतीय नौदल  आणि भारतीय हवाई दल  यांच्या लढाऊ विमानांमध्ये समन्वय साधत हवेतील कसरती या सगळ्यातून दोन्ही देशांमधील अत्युच्च समन्वय, व्यावसायिकता आणि आवश्यकता पडेल तेव्हा संयुक्त सागरी सराव करण्याची क्षमता दिसून आली.
या सरावामुळे दोन्ही देशांना त्यांच्या अत्युत्तम सेवा आणि अनुभव यांचे देवाणघेवाण करण्याची संधी मिळाली. यामुळे जागतिक सुरक्षा परिप्रेक्षात दोन्ही देशांचा एकत्रित प्रभाव महत्त्वाचा असल्याचे अनुभवास आले.
पारंपारिकरित्या स्टीम पास्ट करून या सरावाची सांगता करण्यात आली.
M.Chopade/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 174
संरक्षण मंत्रालय
दहशतवादी कारवायांविरोधात लष्कर आणि पोलिस यांचा 'सुरक्षा कवच' हा संयुक्त सराव
पुणे, 13 ऑक्टोबर 2020
भारतीय लष्कर आणि महाराष्ट्र पोलिस या दोहोंसाठी संयुक्त सरावाचे आयोजन लष्कराच्या अग्नीबाज विभागाने नुकतेच  लुल्लानगर, पुणे येथे केले होते. पुणे येथील एखादी संभाव्य दहशतवादी कारवाई रोखण्यासाठी दहशतवादविरोधी तात्काळ कृती दले  कार्यान्वित करताना सैन्यदल आणि पोलिस या दोहोंमध्ये समन्वय असावा हा या सरावाचा उद्देश होता.
या सरावात तात्काळ कृती दले, डॉग स्क्वॅड्स आणि सैन्यदलाचे बॉंम्ब निकामी करणारे पथक तसेच दहशतवादविरोधी पथक  तसेच महाराष्ट्र पोलिसांचे तात्काळ कृती पथक सहभागी झाले होते. लुल्लानगर येथे एका निवासस्थानी दहशतवादी असल्याच्या नकली परिस्थितीवर सिम्युलेटेड सराव आखलेला होता, त्यानुसार सैन्यदलाच्या तात्काळ कृती दलाने सर्वात बाहेरील वेढा रचला. आसपासच्या वाहतूकीची व्यवस्था महाराष्ट्र वाहतूक पोलिस व लष्करी पोलिस दलाने संयुक्तपणे हाताळली. त्यानंतरची दहशतवाद्यांना निष्प्रभ करण्याची संयुक्त कारवाई ही लष्कराच्या दहशतवादविरोधी पथकाने  व महाराष्ट्र पोलिसांच्या तात्काळ कृती दलाने मिळून केली. यामध्ये जागेत प्रवेश करणे , डॉग स्वाडच्या सहाय्याने जागेतील स्फोटकांचा शोध घेणे, आणि बॉम्ब निकामी करणाऱ्या पथकाद्वारे ती स्फोटके निकामी करणे या बाबींचा समावेश सरावात होता. याकामासाठी वापरण्यात येणाऱ्या महत्वाच्या वस्तू प्रदर्शित केल्या होत्या. कोविड-19 पासून सुरक्षिततेसाठीचे निकष पाळून त्यानुसार सहभागी दलांचे नियोजन करण्यात आले होते.
सैन्य दल तसेच पोलिस या दोघांनाही प्रक्रियेदरम्यान सहकार्य, समन्वय, सामिलीकरण, आणि ड्रील व प्रक्रियेचे एक सुसूत्रीकरण याचा अनुभव घेता आला. आणि दोहोंसाठीही तो एक अनोखा अनुभव होता.
M.Iyengar/V.Sahjrao/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 72
नागरी उड्डाण मंत्रालय
युक्रेनच्या शेजारच्या देशांतून 1300 पेक्षा जास्त भारतीयांना आज विशेष नागरी विमानांनी मायदेशी परत आणले
आत्तापर्यंत 17,400 पेक्षा जास्त भारतीयांना विशेष विमानांनी मायदेशी परत आणले आहे
नवी दिल्ली, 7 मार्च 2022
युक्रेनमध्ये अडकलेल्या भारतीयांच्या सुटकेसाठी सुरू असलेल्या ‘ऑपरेशन गंगा‘ अंतर्गत आज युक्रेनच्या शेजारील देशांमधून 7 विशेष नागरी विमानांनी 1,314 भारतीयांना मायदेशी परत आणण्यात आले. यामुळे दिनांक 22 फेब्रुवारी 2022 पासून भारतीयांना मायदेशी परत आणण्यासाठी पाठविण्यात आलेल्या विशेष विमानांद्वारे आत्तापर्यंत, 17 हजार 400 पेक्षा जास्त भारतीयांना मायदेशी आणण्यात आले आहे. 73 विशेष नागरी उड्डाणे करून मायदेशी आणलेल्या भारतीयांची संख्या आता 15,206 झाली आहे.
C-17 हे भारतीय हवाई दलाचे विमान 201प्रवाशांना घेऊन आज संध्याकाळी मायदेशी परतत आहे. याआधी ‘ऑपरेशन गंगा‘ अंतर्गत भारतीय हवाई दलाने 10 विमानांतून 2056 प्रवाशांना परत आणले आहे.
आजच्या विशेष नागरी उड्डाणापैकी 4 विमाने नवी दिल्ली येथे उतरविण्यात आली तर दोन विमाने मुंबई येथे पोहोचली. एक विमान संध्याकाळी उशीरा परतण्याची शक्यता आहे. यामध्ये बुडापेस्ट येथून 5, बुखारेस्ट येथून एक आणि सुचोव्हा येथून एक विमाननाच समावेश आहे.
सुचोवा येथून उद्या 2 विशेष नागरी विमानानी 4,00 पेक्षा जास्त भारतीयांना मायदेशी आणण्याची अपेक्षा आहे.N.Chitale/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 152
जलशक्ती मंत्रालय
स्वातंत्र्याच्या अमृत महोत्सवाचा भाग म्हणून देशभरात 15 सप्टेंबर - 2 ऑक्टोबर 2021 दरम्यान 'स्वच्छता ही सेवा' साजरा करण्यात आला
पंतप्रधान नरेंद्र मोदी यांच्या प्रेरणादायी नेतृत्वाखाली केंद्र सरकार भारताच्या स्वातंत्र्याची 75 वर्षे आणि इथल्या लोकांचा गौरवशाली इतिहास, संस्कृती आणि सामुदायिक पुढाकारासह स्वातंत्र्याचा अमृत महोत्सव साजरा करत आहे. स्वातंत्र्याचा अमृत महोत्सव या महत्वाकांक्षी अभियानांतर्गत जलशक्ती मंत्रालयाचा पेयजल आणि स्वच्छता विभागाने स्वच्छ भारत मिशन ग्रामीण  टप्पा दोन अंतर्गत गावांमध्ये उघड्यावरील शौचापासून मुक्त -ODF प्लस उपक्रमांना गती देण्यासाठी आणि ओडीएफ मुक्तीचे सातत्य कायम राखण्यासाठी महत्त्वपूर्ण उपक्रमांचे आयोजन केले.
- सत्याग्रह से स्वच्छाग्रह रथ यात्रा: 15 सप्टेंबर ते 2 ऑक्टोबर 2021
- स्वच्छता ही सेवा: 15 सप्टेंबर ते 2 ऑक्टोबर 2021
- स्वच्छता संवाद: 15 ऑगस्ट 2021 ते 15 ऑगस्ट 2022
- स्थायित्व एवं सुजलाम अभियान 100 दिवसांचे अभियान: 25 ऑगस्ट 2021 पासून
स्वच्छता ही सेवा पंधरवड्यादरम्यान, स्वच्छता रथलाही हिरवा कंदील , स्वच्छता श्रमदान, स्वच्छता जागृती यात्रा , स्वच्छता चॅम्पियन्स पुरस्कार , एकदा वापरायच्या प्लास्टिकवर बंदी घालण्याबाबत ग्रामसभेचा ठराव, ग्रामपंचायतींच्या निवडून आलेल्या प्रतिनिधींशी  संवाद सारख्या सामुदायिक सहभागाला प्रोत्साहन देण्यासाठी अनेक उपक्रमांचे आयोजन करण्यात आले. स्वच्छता ही सेवा मोहिमेचा आज म्हणजेच 2 ऑक्टोबर, 2021 रोजी देशभरातील राज्ये आणि जिल्ह्यांद्वारे स्वच्छ भारत दिवस साजरा करून समारोप झाला.
स्वच्छता ही सेवा 2021 पंधरवड्यात, स्वच्छता श्रमदानात 60 लाखांहून अधिक लोकांनी भाग घेतला आणि योगदान दिले, 1.5 लाखांहून अधिक श्रमदान उपक्रम आयोजित केले गेले,एकदा वापरायच्या प्लास्टिकवर बंदीच्या ठरावासाठी 43,000 हून अधिक ग्रामसभा आयोजित करण्यात आल्या आणि सुमारे 783 स्वच्छता रथांना देशभरात जिल्हा आणि राज्यांतून रवाना करण्यात आले. या पंधरवड्यात द्रवरूप कचरा व्यवस्थापन पायाभूत उपक्रमांचे देखील लक्षणीय परिणाम दिसले ज्यात सुमारे 15951 वैयक्तिक आणि 7216 सामुदायिक शोष खड्डे बांधले गेले.
स्वच्छता ही सेवा 2021 मोहिमेची सुरुवात 15 सप्टेंबर रोजी राज्य आणि जिल्हा स्तरावर प्रभारी राज्य मंत्री , राज्य एसबीएमजी मिशन संचालक, विभागाचे वरिष्ठ अधिकारी आणि जिल्हाधिकारी/मुख्य कार्यकारी अधिकारी जिल्हा परिषद आणि जिल्हास्तरावरील इतर आणि गावांमधील निवडून आलेले लोकप्रतिनिधी , समुदाय सदस्य. यांनी केली. जलशक्ती मंत्रालयाचे केंद्रीय राज्यमंत्री प्रल्हाद सिंह पटेल यांनी 17 सप्टेंबर 2021 रोजी ओडीएफ प्लस बाबत तसेच आयईसी रथद्वारे व्यापक स्वच्छतेबाबत जनजागृती करण्यासाठी मध्य प्रदेशच्या दमोह जिल्हा येथील जाररुधाम जीपी इथून स्वच्छता रथाला झेंडा दाखवून एसएचएस मोहिमेत सहभागी झाले. त्यांनी उपस्थितांना संबोधित केले आणि मध्य प्रदेशचे राज्यमंत्री , यांच्यासह स्वच्छता संगोष्टीला उपस्थित राहिले. केंद्रीय राज्यमंत्र्यांनी ग्रे वॉटर मॅनेजमेंट , बायोडिग्रेडेबल वेस्ट मॅनेजमेंट , प्लास्टिक कचरा व्यवस्थापन , मल कचरा व्यवस्थापन आणि गोबरधन या प्रमुख ओडिएफ प्लस घटकांसंदर्भात योग्य वर्तन आणि कृती करण्यासाठी सदस्यांना प्रोत्साहित केले. .
स्वच्छता ही सेवा 2021 मोहिमेने संपूर्ण राष्ट्राला पुन्हा एकदा मजबूत बनवले आणि उघड्यावरील शौचापासून मुक्तीचे ध्येय साध्य करण्यासाठी ग्रामीण भारतामध्ये व्यापक स्वच्छता/संपूर्ण स्वच्छतेचा संकल्प करणारी जन चळवळ/जनआंदोलन मजबूत केले.
SHS 2021 चित्रपट: https://www.youtube.com/watch?v=dOn3MQ2mJFU
महिला आणि बालविकास मंत्रालय
वांशिक विविधतेविषयी जनजागृती करण्यासाठी राष्ट्रीय महिला आयोगाकडून विशेष चर्चासत्राचे आयोजन
राष्ट्रीय महिला आयोगाने आज नवी दिल्लीत, पोलीस संशोधन आणि विकास विभाग,राष्ट्रीय अल्पसंख्याक आयोग आणि ईशान्य प्रदेशासाठीच्या विशेष पोलीस विभागासह, ‘वांशिक विविधतेविषयी जनजागृती’ या विषयावर एका विशेष चर्चासत्राचे आयोजन केले होते. भारतातील विविध संस्कृतींची माहिती देण्यासाठी तसेच, देशातील विविध प्रथा-परंपरांविषयी परस्पर सामंजस्य वाढवण्यासाठीच्या उपाययोजनांवर यावेळी चर्चा झाली.
परराष्ट्र व्यवहार आणि शिक्षण मंत्रालयाचे राज्यमंत्री, राजकुमार रंजन सिंह या चर्चासत्राला प्रमुख पाहुणे म्हणून उपस्थित होते. आजच्या या चर्चासत्राचा उद्देश, देशात राष्ट्रीय एकात्मतेची, एकतेची भावना निर्माण करणे हा असून अशा जनजागृती मोहिमेचा मुख्य हेतू असून, यामुळे आपल्या मनात एकमेकांविषयी आत्मियतेची भावना निर्माण होण्यास मदत होईल, असा विश्वास त्यांनी यावेळी बोलतांना व्यक्त केला.
आयोगाच्या अध्यक्षा रेखा शर्मा ‘एक भारत, श्रेष्ठ भारत’ या ध्येयवाक्यावर भर दिला. भारतातील विविध संस्कृतीचे आदानप्रदान आणि त्याविषयी जनजागृती मोहीम होणे ही काळाची गरज आहे. परस्पर सामंजस्य आणि विश्वास हाच भारताच्या सामर्थ्याचा पाया आहे, त्यामुळे देशातल्या कोणत्याही कानाकोपऱ्यातील व्यक्तीला सांस्कृतिक दृष्ट्या एकत्वभावना वाटायला हवी, असे रेखा शर्मा म्हणाल्या. पोलिसांची देखील या बाबत जनजागृती होणे आवश्यक आहे, असे सांगत, आयोगाद्वारे पोलिसांसाठी राबवल्या जाणाऱ्या जनजागृतीपर उपक्रमांची त्यांनी माहिती दिली.
या चर्चासत्राचा उद्देश आपल्या देशाच्या विविधतेतील एकतेचा उत्सव साजरा करणे आणि देशातील लोकांमध्ये प्राचीन काळापासून असलेल्या भावनिक बंधांना अधिक दृढ करणे हा होता. समाजात, पहिल्या फळीत काम करणाऱ्या सर्वांना विविध वंश आणि संस्कृतीविषयी माहिती देणाऱ्या विषयांवर यावेळी चर्चा करण्यात आली. तसेच दिल्लीत राहणाऱ्या विविध अल्पसंख्यक समुदायांच्या प्रतिनिधीना वांशिक भेदभावाचा सामना करावा लागल्यास, काय करता येईल यावर माहिती देण्यात आली.
या विषयावर विविध स्तरातील, व्यापक मते मांडण्यासाठी, आयोगाने, माजी फुटबॉल कॅप्टन बाईचुंग भूटिया, प्रयोगशील, सुधारणावादी शिक्षणतज्ञ सोनम वांगचूक, पोलिस सह आयुक्त हिबू तमांग, इत्यादी मान्यवरांना आमंत्रित केले होते.
पंतप्रधान कार्यालय
आशियाई क्रीडा स्पर्धेत पुरुषांच्या डेकॅथलॉन प्रकारात रौप्य पदक पटकावल्याबद्दल तेजस्वीन शंकर चे पंतप्रधानांनी केले अभिनंदन
आशियाई क्रीडा स्पर्धेत पुरुषांच्या डेकॅथलॉन प्रकारात रौप्य पदक पटकावल्याबद्दल तेजस्वीन शंकर चे पंतप्रधान नरेंद्र मोदी यांनी अभिनंदन केले आहे.
पंतप्रधानांनी X वर पोस्ट केले;
“आशियाई क्रीडा स्पर्धेत पुरुषांच्या डेकॅथलॉन प्रकारात रौप्य पदक जिंकल्याबद्दल @TejaswinShankar याचे अभिनंदन.
अशी वचनबद्धता आणि दृढनिश्चय खरोखरच वाखाणण्याजोगा आहे, जो युवा खेळाडूंना प्रामाणिकपणे सर्वोत्तम कामगिरी बजावण्यासाठी प्रोत्साहित करेल.”
गृह मंत्रालय
सरदार पटेल राष्ट्रीय एकता पुरस्कारासाठी नामांकने आणि शिफारशी पाठविण्यास 30 जून 2020 पर्यंत मुदतवाढ
नवी दिल्ली, 4 मे 2020
देशाच्या एकतेला आणि अखंडत्वाला प्रोत्साहन देण्याच्या क्षेत्रातील योगदानाबद्दल, भारत सरकारने सरदार वल्लभभाई पटेल यांच्या नावे सर्वोच्च नागरी पुरस्कार म्हणून “सरदार पटेल राष्ट्रीय एकता पुरस्कार” हा पुरस्कार प्रदान करण्याचे योजिले आहे.
या क्षेत्रात उल्लेखनीय आणि प्रेरक योगदान देणाऱ्या तसेच सक्षम आणि अखंड भारताच्या मूल्यांना बळकटी देणाऱ्या व्यक्ती किंवा संस्था किंवा संघटनांना हा पुरस्कार प्रदान केला जाणार आहे.
पुरस्कारासाठी नामांकने / शिफारशी मागविणारी अधिसूचना 20 सप्टेंबर 2019 रोजी जारी करण्यात आली होती. या पुरस्काराशी संबंधित तपशील www.nationalunityawards.mha.gov.in येथे उपलब्ध आहेत.
या पोर्टलच्या माध्यमातून ऑनलाइन नामांकने मागविण्याची मुदत 30 जून 2020 पर्यंत वाढवण्यात आली आहे.M.Jaitly/M.Pange/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
कार्मिक, सार्वजनिक तक्रार आणि निवृत्ती वेतन मंत्रालय
फेस ऑथेंटिकेशन तंत्रज्ञान वापरणाऱ्या जीवन प्रमाण ॲप निवृत्तीवेतनधारकांचे जीवन सुलभ करणारे
निवृत्तीवेतन आणि निवृत्तीवेतनधारक कल्याण विभागाची डिजिटल प्रमाणपत्र प्रचारासाठी देशव्यापी मोहीम
मुंबई, 17 नोव्हेंबर 2022
भारत सरकारच्या कार्मिक, सार्वजनिक तक्रार आणि निवृत्तीवेतन मंत्रालययाअंतर्गत येणारा निवृत्तीवेतन आणि निवृत्तीवेतनधारक कल्याण विभाग आणि स्टेट बँक ऑफ इंडिया यांच्या वतीने आज मुंबईत एसबीआय अणुशक्ती नगर शाखा येथे निवृत्तीवेतनधारकांसाठी डिजिटल जीवन प्रमाणपत्र सादर करण्यासंबंधीचे शिबिर आयोजित करण्यात आले होते. अंबरनाथमध्येही काल अशाच प्रकारचे एक दिवसाचे शिबिर आयोजित करण्यात आले होते. जीवन प्रमाणपत्रे डिजिटल सादर करण्यासाठी फेस ऑथेंटिकेशन तंत्रज्ञान वापरणाऱ्या जीवन प्रमाण ॲपची निवृत्तीवेतनधारकांना ओळख करून देणे हा या शिबिरांचा उद्देश होता.
हे शिबीर म्हणजे, केंद्र सरकारी निवृत्तीवेतनधारकांसाठी डिजिटल जीवन प्रमाणपत्र प्रचारासाठी निवृत्तीवेतन आणि निवृत्तीवेतनधारक कल्याण विभागामार्फत राबविण्यात येत असलेल्या देशव्यापी जनजागृती मोहिमेचा भाग आहे. 1 ऑक्टोबर 2022 पासून 61,00,000 हून अधिक निवृत्तीवेतनधारकांनी त्यांची डिजिटल जीवन प्रमाणपत्रे सादर केली आहेत. कार्मिक, सार्वजनिक तक्रार आणि निवृत्तीवेतन राज्यमंत्री डॉ जितेंद्र सिंह यांनी नोव्हेंबर 2021 मध्ये फेस ऑथेंटिकेशन तंत्रज्ञानाचा प्रारंभ केला होता.
शिबिरात, एसबीआय अर्थात स्टेट बँक ऑफ इंडियाच्या स्वयंसेवकांनी निवृत्तीवेतनधारकांना त्यांच्या मोबाईल फोनचा वापर करून जीवन प्रमाण ॲपद्वारे डिजिटल पद्धतीने जीवन प्रमाणपत्रे सादर करण्याबाबत मदत केली आणि मार्गदर्शन केले.
शिबिरात पथकाचे नेतृत्व, निवृत्तीवेतन आणि निवृत्तीवेतनधारक कल्याण विभागाचे अवर सचिव मनोज कुमार यांनी केले. त्यांनी सांगितले, “पूर्वी, वृद्ध निवृत्तीवेतनधारकांना प्रत्यक्ष स्वरूपात जीवन प्रमाणपत्र सादर करण्यासाठी बँकांबाहेर तासनतास रांगेत उभे राहावे लागे. आता, ते त्यांच्या घरून आरामात एका बटणाच्या क्लिकवर त्यांचे जीवन प्रमाणपत्र डिजिटल पद्धतीने सादर करू शकतात.”
'जीवन प्रमाण' ही निवृत्तीवेतनधारकांसाठी बायोमेट्रिक सक्षम डिजिटल सेवा आहे. केंद्र सरकार, राज्य सरकार किंवा इतर कोणत्याही सरकारी संस्थेचे निवृत्तीवेतनधारक या सुविधेचा लाभ घेऊ शकतात.
ॲप डाउनलोड करण्यासाठी :
Jeevan Pramaan :: Life Certificate for PensionersDeitYGovernment of India
S.Bedekar/S.Kakade/P.Malandkar
(Visitor Counter : 137
पंतप्रधान कार्यालय
पंतप्रधानांनी 5 वर्षांपर्यंतच्या मुलांसाठी कॉक्लिअर इंप्लांट म्हणजे कर्णरोपण तंत्रज्ञान योजना प्रभावी ठरल्याचे केले स्वागत
मुलांच्या आरोग्याचे रक्षण करण्यासाठी आपण नेहमीच समर्पित आहोत: पंतप्रधान
पंतप्रधान नरेंद्र मोदी यांनी 5 वर्षांपर्यंतच्या मुलांसाठी कॉक्लिअर इम्प्लांट म्हणजेच कर्णरोपण तंत्रज्ञान योजना प्रभावी ठरल्याचे स्वागत केले आहे. या योजनेत 5 वर्षांपर्यंतच्या मुलांवर मोफत शस्त्रक्रिया केल्या जातात. शस्त्रक्रियेचा खर्च 6 लाख रुपये आहे.
केंद्रीय ऊर्जा आणि अवजड उद्योग राज्यमंत्री कृष्ण पाल गुर्जर यांचे ट्विट सामायिक करून, पंतप्रधानांनी ट्विट केले;
“खूप छान माहिती. मुलांच्या आरोग्याचे रक्षण करण्यासाठी आपण नेहमीच समर्पित आहोत”.
पंतप्रधान कार्यालय
पंतप्रधानांनी रक्षाबंधनानिमित्त जनतेला दिल्या शुभेच्छा
पंतप्रधान श्री नरेंद्र मोदी यांनी रक्षाबंधनाच्या सणानिमित्त लोकांना शुभेच्छा दिल्या आहेत.
आपल्या ट्विटमध्ये पंतप्रधान म्हणाले;
"सर्व देशवासियांना रक्षाबंधनच्या पवित्र शुभमुहूर्तानिमित्त माझ्या अनेक शुभेच्छा."
माहिती आणि प्रसारण मंत्रालय
इंडिया/भारत 2020 संदर्भ ग्रंथाचे केंद्रीय मंत्री प्रकाश जावडेकर यांच्या हस्ते प्रकाशन
नवी दिल्ली, 19 फेब्रुवारी 2020
केंद्रीय मंत्री प्रकाश जावडेकर यांच्या हस्ते आज नवी दिल्लीत इंडिया/भारत 2020 या वार्षिक संदर्भ ग्रंथाचे प्रकाशन झाले. ‘हे पुस्तक म्हणजे सर्व लोकांसाठी संपूर्ण संदर्भ ग्रंथ आहे, विशेषत: स्पर्धा परीक्षांची तयारी करणाऱ्या विद्यार्थ्यांसाठी हा ग्रंथ अत्यंत उपयुक्त आहे’, असे मत जावडेकर यांनी व्यक्त केले.
माहिती आणि प्रसारण मंत्रालयाच्या प्रकाशन विभागाने हे पुस्तक तयार केल्याबद्दल त्यांनी या विभागाचे अभिनंदन केले. गेल्या काही वर्षात हे पुस्तक अतिशय लोकप्रिय झाले आहे, असेही ते म्हणाले.
जावडेकरांच्या हस्ते यावेळी या पुस्तकाच्या ई आवृत्तीचेही प्रकाशन झाले. ही ई आवृत्ती टॅबलेट, कॉम्प्युटर आणि स्मार्ट फोनवर वाचता येईल.
या पुस्तकाची किंमत 300 रुपये इतकी असून ही आवृत्ती 225 रुपयांत उपलब्ध आहे. येत्या 20 फेब्रुवारी 2020 पासून प्रकाशन विभागाच्या संकेतस्थळावरून पुस्तक खरेदी करता येईल. संकेतस्थळाची लिंक हे पुस्तक ॲमेझॉन आणि गुगल प्ले स्टोअरवर देखील उपलब्ध आहे.
B.Gokhale/R.Aghor/P.Kor
(Visitor Counter : 113
शिक्षण मंत्रालय
इंदिरा गांधी राष्ट्रीय मुक्त विद्यापीठाच्या 34 व्या दीक्षांत समारंभाला केंद्रीय शिक्षणमंत्र्यांनी केले संबोधित
आजच्या 34 व्या दीक्षांत समारंभात 2,37,844 पदवी, पदविका आणि प्रमाणपत्र प्रदान केले
केंद्रीय शिक्षणमंत्री रमेश पोखरियाल 'निशंक' यांनी आज इंदिरा गांधी राष्ट्रीय मुक्त विद्यापीठाच्या  34 व्या दीक्षांत समारंभाला आभासी पद्धतीने संबोधित केले. विद्यापीठाने आज 34 व्या दीक्षांत समारंभात 2,37,844 पदवी, पदविका आणि विविध अभ्यासक्रम यशस्वीरीत्या पूर्ण करणाऱ्या विद्यार्थ्यांना प्रमाणपत्र प्रदान केले. कोविड-19 चा वाढता उद्रेक लक्षात घेत इग्नू मुख्यालयातून आभासी पद्धतीने दीक्षांत समारोह आयोजित केला होता.
34th Convocation of IGNOU. @OfficialIGNOU @EduMinOfIndia @PIB_India @MIB_India @DDNewslive @transformIndia @mygovindia https://t.co/GIRu0mI03s
— Dr. Ramesh Pokhriyal Nishank  April 15, 2021
यशस्वी विद्यार्थ्यांचे अभिनंदन करताना केंद्रीय शिक्षणमंत्र्यांनी इंदिरा गांधी राष्ट्रीय मुक्त विद्यापीठाच्या स्थापनेपासूनच परवडणारे मुक्त व दूरस्थ पद्धतीच्या माध्यमातून सर्वांना दर्जेदार उच्च शिक्षण उपलब्ध करून देण्याच्या भूमिकेचे कौतुक केले. मंत्र्यांनी आपल्या भाषणात विद्यार्थ्यांना स्वावलंबी करणाऱ्या शिक्षण पद्धतीवर भर दिला. स्वावलंबन हे शिक्षण पद्धतीमध्ये विधायक बदल घडवून आणणाऱ्या नवीन शिक्षण धोरणाचे मुख्य आकर्षण आहे. 2035 पर्यंत 50% जीईआर  चे उद्दीष्ट साध्य करण्यासाठी विद्यापीठाला महत्त्वपूर्ण योगदान द्यावे लागेल, असेही ते म्हणाले.
नवीन शैक्षणिक धोरण, 2020 चा एक महत्त्वाचा भाग असलेल्या चॉईस बेस्ड क्रेडिट सिस्टम  वर प्रकाश टाकताना मंत्री म्हणाले की, विद्यार्थ्यांना यात अभ्यासक्रमांची निवड करण्याची संधी मिळते आणि त्यानंतरही काही कारणास्तव त्यांच्या अभ्यासक्रमात खंड पडला तर तो पूर्ण करण्याची परवानगी दिली जाते.नॅक मध्ये ए ++ ग्रेड मिळाल्याबद्दल विद्यापीठाचे त्यांनी अभिनंदन केले. या समारंभात आभासी पद्धतीने 29 विद्यार्थ्यांना पदके प्रदान करण्यात आली. दीक्षांत समारंभात वेगवेगळ्या अभ्यासक्रमातील यशस्वी विद्यार्थ्यांना 55 पीएचडी आणि 13 एमफिल पदवी प्रमाणपत्रही प्रदान करण्यात आले.
विद्यापीठाचे कुलगुरू प्रा. नागेश्वर राव यांनी आपल्या स्वागतपर भाषणात मंत्री आणि तेथे उपस्थित असलेल्या इतरांना विद्यापीठाचा मागील वर्षातील उपक्रमांविषयी माहिती दिली.
संरक्षण मंत्रालय
तामिळनाडू हेलिकॉप्टर अपघातात मृत्यू झालेले ग्रुप कॅप्टन वरुण सिंह- या माजी प्रशिक्षणार्थीला राष्ट्रीय संरक्षण प्रबोधिनीची आदरांजली
पुणे, 18 डिसेंबर 2021
तामिळनाडूत 08 डिसेंबर 2021 रोजी झालेल्या एमआय -17 हेलिकॉप्टर अपघातातील एकमेव बचावलेले आणि ज्यांचे 15 डिसेंबर 2021 रोजी निधन झाले ते ग्रुप कॅप्टन वरुण सिंह,एससी यांच्या स्मरणार्थ 18 डिसेंबर 2021 रोजी राष्ट्रीय संरक्षण प्रबोधिनीतील स्मरण कुटीमध्ये  पुष्पचक्र अर्पण समारंभ आयोजित करण्यात आला होता.
राष्ट्रीय संरक्षण प्रबोधिनीचे कमांडंट अतिविशिष्ट सेवा पदक , वायुसेना पदकप्राप्त एअर मार्शल संजीव कपूर यांनी राष्ट्रीय संरक्षण प्रबोधिनीच्या वतीने एका समारंभात या शूर सेनानीला आदरांजली अर्पण केली. दिवंगत वरुण सिंह यांच्या अंत्यदर्शनासाठी प्रबोधिनीचे सर्व प्रमुख अधिकारी उपस्थित होते.ग्रुप कॅप्टन वरुण सिंह , एससी हे राष्ट्रीय संरक्षण प्रबोधिनीच्या 104 व्या तुकडीतील माजी प्रशिक्षणार्थी होते. त्यांना 2004 मध्ये लढाऊ विमानांचे वैमानिक म्हणून नियुक्त करण्यात आले आणि त्यांनी मुख्यतः त्यांच्या कारकीर्दीत जग्वार आणि तेजस या लढाऊ विमानांचे उड्डाण केले. ते प्रायोगिक चाचणी वैमानिक देखील होते आणि सध्या संरक्षण सेवा कर्मचारी महाविद्यालयामध्ये संचालक  म्हणून तैनात होते.
आज त्यांचे नाव पवित्र स्मरण कुटीमध्ये संपूर्ण लष्करी सन्मानासह सुवर्ण अक्षरात कोरले गेले आहे, त्यांचे बलिदान राष्ट्रीय संरक्षण प्रबोधिनीच्या भावी पिढ्यांना प्रेरणा देत राहील. दु:खाच्या याप्रसंगी संपूर्ण राष्ट्रीय संरक्षण प्रबोधिनीतील अधिकारी-कर्मचाऱ्यांनी या शोकाकुल कुटूंबियांप्रति शोकसंवेदना व्यक्त केल्या.
R.Aghor/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 101
पंतप्रधान कार्यालय
फिजी येथील श्री सत्य साई संजीवनी रुग्णालयाच्या उद्घाटन सोहळ्याला पंतप्रधानांनी केले संबोधित
"हे रुग्णालय दोन देशांमधील संबंधांचे प्रतीक, भारत आणि फिजीच्या सामायिक प्रवासातील आणखी एक अध्याय"
“बाल हृदय रुग्णालय हे याप्रकारचे केवळ फिजीमधलेच नाही तर संपूर्ण दक्षिण प्रशांत प्रदेशातील एकच रुग्णालय”
"सत्य साईबाबांनी अध्यात्माला कर्मकांडातून मुक्त करत लोक कल्याणाशी जोडले"
"मी माझे भाग्य समजतो की मला सत्य साईबाबांचे सतत आशीर्वाद मिळाले आणि आजही ते मला मिळत आहेत"
"भारत-फिजी संबंध हे परस्पर आदर आणि लोकांशी थेट मजबूत संबंध यावर आधारित"
नवी दिल्ली, 27 एप्रिल 2022
फिजी येथील श्री श्री सत्य साई संजीवनी रुग्णालयाच्या उद्घाटन सोहळ्याला पंतप्रधान नरेंद्र मोदी यांनी आज दूरदृश्य प्रणालीद्वारे संबोधित केले.
पंतप्रधानांनी यावेळी फिजीच्या पंतप्रधानांचे आणि फिजीच्या लोकांचे रुग्णालयाबद्दल आभार मानले. हे रुग्णालय दोन्ही देशांमधील संबंधांचे प्रतीक आहे, भारत आणि फिजीच्या सामायिक प्रवासातील आणखी एक अध्याय आहे. बाल हृदय रुग्णालय हे अशा प्रकारचे केवळ फिजीमधलेच नाही तर संपूर्ण दक्षिण प्रशांत प्रदेशातील एकमेव रुग्णालय असल्याचे ते म्हणाले. "हृदयाशी संबंधित आजार मोठे आव्हान आहे, अशा प्रदेशासाठी हे रुग्णालय हजारो मुलांना नवजीवन देण्याचा मार्ग ठरेल. " मुलांना जागतिक दर्जाचे उपचार मिळण्याबरोबरच सर्व शस्त्रक्रिया इथे मोफत केल्या जातील याबद्दल त्यांनी समाधान व्यक्त केले. याकरता फिजी इथले साई प्रेम फाऊंडेशन, फिजी सरकार आणि भारतातील श्री सत्य साई संजीवनी बाल हृदय रुग्णालयाचे त्यांनी कौतुक केले.
ब्रह्मलीन श्री सत्यसाई बाबा यांना पंतप्रधानांनी नमन केले. त्यांच्या मानवसेवेचे रोपटे मोठ्या वटवृक्षात परिवर्तीत झाले आणि त्याने संपूर्ण मानवतेची सेवा केली. “श्री सत्य साई बाबा यांनी अध्यात्माला कर्मकांडातून मुक्त करत लोककल्याणाची जोड दिली. शिक्षण, आरोग्य, गरीब आणि वंचितांसाठी त्यांनी केलेले कार्य आजही आपल्याला प्रेरणा देते याची आठवण पंतप्रधानांनी करून दिली. गुजरात भूकंपाच्या वेळी सत्य साई भक्तांनी केलेल्या सेवेचेही मोदी यांनी स्मरण केले. "मी स्वत:ला मोठा भाग्यवान समजतो की मला सत्य साईबाबांचे सतत आशीर्वाद मिळाले आणि आजही मिळत आहेत असे ते म्हणाले"
भारत-फिजी संबंधाचा सामायिक वारसा, मानवतेची सेवा या भावनेवर आधारित असल्याचे पंतप्रधान म्हणाले. भारत या मूल्यांच्याच आधारे महामारीच्या काळात आपली जबाबदारी पार पाडू शकला. याकाळात आम्ही 150 देशांना औषधे आणि सुमारे 100 देशांना 100 दशलक्ष लसी देऊ शकलो. अशा प्रयत्नांमध्ये फिजीला नेहमीच प्राधान्य दिले जाते, असे ते म्हणाले.
पंतप्रधानांनी दोन्ही देशांमधील प्रगाढ संबंधाकडे लक्ष वेधले. दोन देशांना विभाणारा विशाल महासागर मधे असूनही, आमच्या संस्कृतीने आम्हाला जोडले आहे. आमचे संबंध परस्पर आदर आणि लोकांशी थेट मजबूत संबंध यावर आधारित आहेत असे ते म्हणाले. फिजीच्या सामाजिक-आर्थिक विकासात योगदान देण्याची भारताला विशेष संधी मिळाल्याचे त्यांनी मान्य केले.
फिजीचे पंतप्रधान फ्रँक बैनीमारामा यांना आज वाढदिवसानिमित्त पंतप्रधान मोदींनी शुभेच्छा दिल्या आणि त्यांच्या नेतृत्वाखाली दोन्ही देशांमधील संबंध अधिक दृढ होत राहतील अशी आशा व्यक्त केली.Jaydevi PS/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
एलएएच आयएनएस 324 विशाखापट्टणम येथे भारतीय नौदलाच्या सेवेत रुजू
नवी दिल्ली, 4 जुलै 2022
आयएनएस देगा, विशाखापट्टणम येथे 04 जुलै 22 रोजी आयोजित एका शानदार समारंभात पूर्व नौदल कमांडचे ध्वज अधिकारी कमांडिंग-इन-चीफ, एव्हीएसएम , वायएसएम , व्हीएसएम व्हाइस ॲडमिरल बिस्वजित दासगुप्ता यांच्या उपस्थितीत , आयएनएएस 324 विमान भारतीय नौदलात दाखल झाले. स्वदेशी रचना असलेले आणि एमके III  प्रगत हलक्या वजनाच्या हेलिकॉप्टरचे  परिचालन करणारे हे पूर्व किनाऱ्यावर तैनात पहिले पथक आहे.
एएलएच एमके III या हेलिकॉप्टरमध्ये अत्याधुनिक उपकरणे बसवण्यात आली आहेत ज्यात देखरेख ठेवणारे आधुनिक रडार आणि इलेक्ट्रो-ऑप्टिकल सेन्सर यांचा समावेश आहे. हिंदुस्तान एरोनॉटिक्स लिमिटेडने  ही वजनाने हलकी हेलिकॉप्टर्स विकसित केली असून त्यांची निर्मितीही केली आहे. त्यामुळे भारत सरकारच्या आत्मनिर्भर भारत उपक्रमाच्या अनुषंगाने,या हेलिकॉप्टर्सचा समावेश करण्यात आला आहे. एमआर आणि एसएआर हे हेलिकॉप्टर त्यांच्या मुख्य भूमिकांव्यतिरिक्त, मानवतावादी सहाय्य आणि आपत्ती निवारण मोहिमा तसेच मरीन कमांडोसह विशेष मोहिमांसाठी देखील तैनात केले जाऊ शकतात.
हेलिकॉप्टरमध्ये गंभीर आजारी रूग्णांच्या वैद्यकीय स्थलांतराची सोय करण्यासाठी एअर ॲम्ब्युलन्सच्या रूपात वापरण्यासाठी एअरबोर्न मेडिकल इंटेन्सिव्ह केअर युनिट  देखील आहे.पूर्व नौदल कमांडमध्ये पहिल्या एएलएच एमके III तुकडीची नियुक्ती केल्याने पूर्व किनाऱ्यावर देखरेख ठेवण्याची क्षमता वाढेल, असे या कार्यक्रमाला संबोधित करताना, व्हाईस ॲडमिरल बिस्वजित दासगुप्ता यांनी सांगितले.
S.Kulkarni/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 142